English: Well, I very much welcome that, David, and what we're hoping to do is thrash out very quickly the parameters of a discussion that would be able to gain the approval of virtually everybody in the Chamber, we would hope, in terms of a way forward. The report goes into a lot of detail about possibilities, but what we need to do is explore how real they are and what consensus there is around some of them. I mean, there are a number of things that are frustrating, which we - I completely agree about the data collection, so we're in the process of actually trying to get people in to do that. I'm delighted Chris has agreed with us that he will continue to work with us to take that forward. We have a whole series of things that we can do more quickly than the targets in here, but we need to just make sure there's a consensus around that. So, I will be asking people to come together and just try and agree some of that. I absolutely am not trying to put it off. What we're trying to say is, 'Look, the report sets out a series of principles - we accept those principles. What we need now to do is agree between us what we can do now, what we need to do in the slightly longer term' and so on. And without binding the hands of future Welsh Governments, what we need to do is see if we can set an agenda that looks consensual and moves fast enough. But there are some things that we will need to look at. We might struggle to agree and so we need to think about them. One of the things I'm very frustrated about is that if you are a home owner, there currently isn't a market benefit in getting your house to EPC A. So, in the market, people just flip past the bit at the end that says what the energy rating is, and you could spend £40,000 on a three-bedroomed house to energy retrofit it and it won't get you the £40,000 back on the price. So, we will need to look at Government levers that might move that market in that direction, for example, but we don't want to do that until we've ensured that we've got the skills and the materials and so on likely to benefit owner-occupiers so that they can properly retrofit their houses. So, we need to make sure that we know, for example, what the most likely type of house in Wales is that's likely to do that and whether we get those skills and what the supply chain is and so on. So, it's just about getting some of the practical stuff in place, and I think we will, working together, be able to agree a programme that we do, and we'll also be able to agree some things that we can't agree on, and it's just as useful to be able to do that and park those for a future Government to have a look at. So, I'm really looking forward to getting a group together that we can use to steer that.
Welsh: Wel, rwy'n croesawu hynny'n fawr, David, a'r hyn yr ydym ni'n gobeithio ei wneud yw trin a thrafod yn gyflym iawn hyd a lled trafodaeth a fyddai'n gallu cael cymeradwyaeth bron pawb yn y Siambr, byddem yn gobeithio, o ran y ffordd ymlaen inni. Mae'r adroddiad yn rhoi llawer o fanylion am bosibiliadau, ond yr hyn y mae angen inni ei wneud yw archwilio pa mor real ydyn nhw a pha gonsensws sydd ynghylch rhai ohonyn nhw. Hynny yw, mae nifer o bethau sy'n rhwystredig, yr ydym ni - rwy'n cytuno'n llwyr ynglŷn â chasglu data, felly rydym ni wrthi'n ceisio cael pobl i wneud hynny mewn gwirionedd. Rwy'n falch iawn bod Chris wedi cytuno â ni y bydd yn parhau i weithio gyda ni i fwrw ymlaen â hynny. Mae gennym lond gwlad o bethau y gallwn eu gwneud yn gyflymach na'r targedau yma, ond mae angen i ni wneud yn siŵr bod consensws ynghylch hynny. Felly, byddaf yn gofyn i bobl ddod at ei gilydd a cheisio cytuno ar rywfaint o hynny. Nid wyf yn ceisio ei ohirio o gwbl. Yr hyn yr ydym ni'n ceisio'i ddweud yw, 'Edrychwch, mae'r adroddiad yn nodi cyfres o egwyddorion - rydym yn derbyn yr egwyddorion hynny. Yr hyn y mae angen inni ei wneud yn awr yw cytuno rhyngom beth y gallwn ni ei wneud nawr, yr hyn y mae angen inni ei wneud yn y tymor ychydig yn hwy' ac ati. A heb rwymo dwylo Llywodraethau Cymru yn y dyfodol, yr hyn y mae angen inni ei wneud yw gweld a allwn ni osod agenda sy'n ymddangos yn gytûn ac sy'n symud yn ddigon cyflym. Ond mae yna rai pethau y bydd angen i ni edrych arnyn nhw. Efallai y byddwn ni'n cael trafferth cytuno ac felly mae angen i ni feddwl amdanyn nhw. Un o'r pethau rwy'n rhwystredig iawn yn ei gylch yw, os ydych chi'n berchennog cartref, nid oes budd i'r farchnad ar hyn o bryd o gael eich tŷ i fand A y Dystysgrif Perfformiad Ynni. Felly, yn y farchnad, mae pobl yn gwibio heibio'r darn ar y diwedd sy'n dweud beth yw'r sgôr ynni, a gallech wario £40,000 i ôl-osod agweddau ynni ar dŷ tair llofft ac ni fyddwch yn cael y £40,000 yn ôl ar y pris. Felly, bydd angen inni edrych ar ddulliau'r Llywodraeth a allai symud y farchnad honno i'r cyfeiriad hwnnw, er enghraifft, ond nid oes arnom ni eisiau gwneud hynny nes ein bod wedi sicrhau bod gennym ni'r sgiliau a'r deunyddiau ac ati a fyddai'n debygol o fod o fudd i berchen-feddianwyr er mwyn iddyn nhw allu ôl-osod eu tai. Felly, mae angen i ni wneud yn siŵr ein bod yn gwybod, er enghraifft, beth yw'r math o dŷ yng Nghymru lle mae hynny'n debygol a pha un a gawn ni'r sgiliau hynny a beth yw'r gadwyn gyflenwi ac ati. Felly, mae'n ymwneud â chael rhai o'r pethau ymarferol yn eu lle, ac rwy'n credu y gallwn ni, gan weithio gyda'n gilydd, gytuno ar raglen, ac y gallwn ni gytuno hefyd ar rai pethau na allwn ni gytuno arnynt, ac mae'r un mor ddefnyddiol i allu gwneud hynny a'u rhoi i un ochr i Lywodraeth yn y dyfodol gael golwg arnyn nhw. Felly, rwy'n edrych ymlaen yn fawr at gael grŵp at ei gilydd y gallwn ni ei ddefnyddio i lywio hynny.